Оксфордтың коронавирусқа қарсы вакцинасы дайын болды
"Оксфордтың коронавирусқа қарсы вакцинасы дайын болды" | "https://abai.kz/post/126060"
TITLE: Оксфордтың коронавирусқа қарсы вакцинасы дайын болды
URL: https://abai.kz/post/126060
META: "Оксфордтың коронавирусқа қарсы вакцинасы дайын болды" | "https://abai.kz/post/126060"
DATE: 28.12.2020
AUTHOR(s): Abai.kz
TOTAL WORDS: 155
TEXT: Оксфорд университеті оқытушыларының AstraZeneca корпорациясымен бірлесіп істеп шығарған коронавирусқа қарсы вакцинасы Ұлыбританияда 4 қаңтардан бастап қолданылуы мүмкін. Бұл туралы Sunday Times газеті британ үкіметіндегі дереккөзіне сүйеніп хабарлады. Басылым мәліметіне қарағанда, жыл соңына дейін өлке билігі вакцинаны қабылдауы керек. Алғаш Оксфорд вакцинасы COVID-19-қа қарсы емдеу құралын жасап шығару бойынша "әлемдік жарыста" лидер саналып келген. Бірақ сынақтың үшінші кезеңінде оның нәтижелері салыстырмалы түрде төмен екені анықталған. AstraZeneca корпорациясының басшысы Паскаль Сорио газетке берген сұқбатында вакцина 95% нәтижелігін көрсетті деген. Оның сөзінше, препарат қабылданса, ол басқа вакциналарға қарағанда салыстырмалы түрде бірнеше артықшылықтарға ие болады — бағасы арзан, оны Moderna мен Pfizer вакциналарындай -20, -70 градуста емес, -2, -7 ғана градуста сақтауға мүмкін болады. Бүгінгі күнде АҚШ-та Pfizer және Moderna, Ресейде "Спутник V" және "ЭпиВакКорона", Еуропа одағы мен Ұлыбританияда Pfizer вакциналары тіркелсе, Қытайда жергілікті препараттармен емдеу жүргзіліп жатыр. Джон Хопкинс университеті мәліметіне қарағанда, 28 желтоқсанда әлемде 80,7 миллион адамға коронавирус жұғып, 1 миллион 764 мың адам қаза болды. Abai.kz
